Zdravo,

ja sam Courtney iz službe WomenLivingWell.org (Žene Dobro Žive), odakle su krenule Dobro Jutro Djevojke. Mi čitamo Bibliju, od korica do korica.

Ovaj tjedan završila si 2. tjedan našeg proučavanja kroz knjigu o Ruti.

Ovaj tjedan želim govoriti o jednoj ključnoj stvari za dobar život.

Pogledat ćemo prvih 6 osoba u 1. poglavlju knjige o Ruti. Usporedit ćemo ih, jedan nasuprot drugog kako su živjeli, jesu li živjeli dobro.

4 osobe željele su živjeti ugodan i udoban život, a 2. osobe su odlučile slijediti Boga i bile su odvedene daleko od svega što im je ugodno, samo da bi ostale u volji Božjoj.

Vidiš li to? Morale su biti odvedene daleko, vani, da bi ostale unutra.

Da budem iskrena, ja volim ugodan, udoban život. Molim se da me Bog blagoslovi, da me Bog čuva i providi za mene. Želim živjeti ugodan život.

Ali, istina je da je opasnost ugodnog, udobnog kršćanskog života da Bog svoje najbolje radi izvan našeg ugodnog prostora.

Ako zaista promisliš o tome... pogledaj Mojsija kada je vodio Izraelce iz Egipta, iza njegovih leđa je Crveno more, mislim da se nije osjećao baš ugodno.

Ali, kada je Bog otvorio Crveno more... buuum, Bog je pokazao svu svoju silu i moć, baš tu, na tom mjestu.

Ili, kada mislim na Daniela i špilju sa lavovima, sigurna sam da mu nije bilo ugodno.

I, Marija trudna sa Isusom.

Mislim i na učenike... kada im je Isus rekao da bace svoje mreže... i da ga slijede i postanu ribari ljudi.

Sigurna sam da im je bilo teško ostaviti svoje karijere za sobom.

Kada mislim na Petra koji je zakoračio i počeo hodati po vodi...

Toliko puno Božjih muškaraca i žena morali su izaći daleko izvan svoje ugodne zone, da bi ostali u volji Božjoj.

Ovo me podsjetilo na jednu od mojih najdražih spisateljica, misionarku Elisabeth Elliot. Ako nisi čula za nju... ona je bila misionarka među auca indijancima u Ekvadoru, u Amazoni. Otišla je u Amazonu zajedno sa svojim mužem Jimom Eliotom i tamo je Jim Elliot ubijen, proboden kopljem. (O tom događaju napravljen je film “Na kraju koplja”.)

Nakon perioda tugovanja za svojim mužem, Elisabeth se vratila tim istim indijancima sa evanđeljem. Ostala je ispuniti misiju i došli su Gospodinu, došli su spasenju.

To je bila žena koja je izašla daleko izvan svoje ugodne zone, ali bila je usred središta Božje volje.

Dok sam bila na fakultetu, još tamo 1994. godine (imam i ja dana) Elisabeth je došla govoriti na Moody Bible Institute, na jednoj od konferencija. Bilo je tako čudesno čuti je kako dijeli svoje iskustvo. Nakon toga došla je u naš dom za studente, na naš kat. I nas 60 studentica, sjele smo i slušale je kako dijeli svoju mudrost sa nama.

Nikada neću zaboraviti stihove koje je tada podijelila, jer sam ih zapisala. Podijelila nam je iz stihova iz Ivana 12,24-25, kada Isus govori ako zrno pšenice ne padne na zemlju i ne umre, ostaje samo zrno pšenice; ali ako umre donosi mnogo ploda. Onaj tko voli svoj život, izgubit će ga.

Je li vidiš? Isus kaže, ako voliš svoj život: umri! Izgubi ga. On koristi zrno pšenice kao primjer, jer ako padne i ne umre, to zrno samo leži tu.

Ali, ako umre! Tada donosi život! Postaje plodonosno!

Zato Isus kaže ako umremo sebi, On će nas učiniti plodonosnima.

I to me podsjeća na Luku 9,23 gdje Isus kaže ako tko hoće ići za mnom, neka se odrekne samoga sebe i neka svaki dan uzme svoj križ i slijedi me.

Tu je to odricanje samoga sebe. Ključ za živjeti dobro je naučiti umrijeti dobro, naučiti odreći se samoga sebe, željeti izaći iz svoje ugodne zone, da bi ostale u Božjoj volji.

To nas dovodi do 1. poglavlja Rute i naših 6 glavnih osoba.

Brzo ću proći o tim osobama, uspoređujući ih i suprostavljajući ih jedne drugima.

1. osoba je Elimelek. On je otac, on je pobožni vođa svoga doma, on proviđa, štiti. On želi providjeti za svoju obitelj jer je doba gladi u Betlehemu.

On vodi svoju obitelj od Božjeg naroda i zemlje i vodi ih u Moab, gdje ima hrane.

Iako mislim da je dobro to što je htio providjeti za njih, mislim da je i on htio da mu bude ugodno. I umjesto da vjeruje Bogu da će providjeti za Božji narod i zemlju, Elimelek je izašao iz zemlje da bi providio i njegovi sinovi su vjenčali žene Moapke. Vjerujem da su htjeli da im bude ugodno i udobno. Bilo im je lakše oženiti Moapke, iako je Bog zabranio da se žene Moapkinjama. Vidiš, sinovi su trebali ići 80-130 km da bi pronašli žene, a Moapkinje su bile tu, kraj njih.

Na kraju su otac i oba njegova sina umrli.

Jedna od žena, Orpa, ostala je u svojoj zemlji. Ostala je sa svojim narodom. To je bilo ugodno, to je bilo udobno. To je bilo ono što je njoj poznato.

A onda imamo Rutu i Naomi... usprkos izborima muškaraca i svemu ostalom, to je ono gdje naš Bog radi najbolje, On je vjeran.

I onda Ruta i Naomi odluče učinit ono neugodno, tu šetnju od 80-130 km. Tu šetnju koju, ironično, njeni sinovi nisu htjeli učiniti.

NJih dvije su to učinile i vratile se potpuno nazad u Betlehem, da se vrate Božjem narodu, da se vrate mjestu štovanja, gdje mogu štovati svojega Boga.

Vidimo kako su izašle iz svoje ugodne zone.

U stvari, Ruta je učinila mnogo toga što joj je bilo neugodno, zar ne?

Radila je u polju, legla je do Boazovih nogu – vjerujem da to stvarno nije bilo ugodno.

Ona je bila spremna živjeti rizičan život jer je vjerovala Bogu za Njegove planove za nju i njen život.

Znači, morale su izaći iz svoje ugodne zone da bi ostale u Božjoj volji.

Pitam se danas traži li Bog od tebe da učiniš nešto što nije ugodno?

Ako zrno pšenice ne padne na zemlju i umre, ostat će samo zrno pšenice.

I možeš mi reći: Courtney, Bog ne traži od mene nešto što nije udobno.

Meni je neudobno, radim mnogo toga i život je težak, meni nije ugodno.

Mislim da možemo biti kušane kada nam nije ugodno, da je našoj susjedi koja živi tu uz nas, a ne slijedi Isusa, može nam izgledati da je njen život savršen. Možemo biti kušane da mislimo, možda sam ja izvan Božje volje, jer ja sam usred stresa, usred teških stvari.

Ali, u stvari, to je najčešće mjesto gdje se Bog pokaže najvjerniji. On nas vodi u pustinju, ponekad nas vodi usred teških stvari da nam se pokaže, da vidimo Njegovu slavu dok On izvodi svoje planove u našem životu.

To je ono što će se dogoditi u knjizi o Ruti.

Na početku knjige o Ruti vidimo smrt. Zar ne, već u prvih nekoliko stihova. Ali, na kraju, u 4. poglavlju završava životom, jer rađa se dijete.

I On vodi žene od Naomi koja je ogorčena, do toga da bude blagoslovljena.

Vodi ih od razočarenja do nade.

Na isti takav način Bog radi u našim životima.

On je suveren nad svim preprekama, nad svim teškoćama, nad svim nepoznatim u našim životima, On vlada nad svim.

On je dobar Bog. Možemo mu vjerovati sa Njegvim planovima za naš život.

Zato ne boj se izaći iz svoje ugodne zone da bi ostala u Božjoj volji.

Kluč da bi živjela dobro je umrijeti dobro, odreći se same sebe i svaki dan uzeti svoj križ i slijediti ga bez obzira gdje nas vodi.

Nastavi hodati sa Kraljem.